Nosa Igiebor (amụrụ na ya na 25 Disemba n'afo 1952). Ọ bụ onye nta akụkọ na onye nchịkọta akụkọ Naijiria. N'afọ 1993, o ritere onyinye International Press Freedom Award nke Kọmitii na-echebe ndị nta akụkọ maka magazin ya naTell banyere ọchịchị ndị agha Sani Abacha. Mgbe ọ gụsịrị akwụkwọ na mahadum nke di na Ghana akporo Ghana Institute nke Nta akụkọ, Igiebor malitere ọrụ ya na Naijiria Television Authority na Edo State, ebe ọkwá ikpeazụ ya bụ dịka onye nchịkọta akụkọ. Ebe ọzọ ọ ruru ọrụ bụ National Concord Group, ebe ọ bụ onye nchịkọta akụkọ. Ọ hapụrụ ebe ahụ ka ọ bụrụ osote onye isi nchịkọta akụkọ nke magazin akụkọ Naijiria Newswatch . N'afọ 1991, Igiebor bidoro otu magazin akụkọ nke onwe ya bụ Tell wee bụrụ onye nchịkọta akụkọ ya. Dị ka Igiebor, ọtụtụ n'ime ndị nta akụkọ Tell bịara na magazin ahụ site na Newswatch, mgbe onye nchịkọta akụkọ ya bụ Dele Giwa nwụrụ site na bọmbụ akwụkwọ ozi na usoro nchịkọta akụkọ ya wee ghara inwe obi ike. Tell bipụtara isiokwu na-akatọ gọọmentị na ndị agha, na-eme ka mmekọrịta magazin ahụ na onye ọchịchị ndị agha bụ Ibrahim Babangida na-esiwanye njọ.